Monsters

Monsters er en britisk science fiction-film fra 2010, regissert av Gareth Edwards. Allan Niblo og James Richardson fra filmselskapet Vertigo Films var produsenter. Filmen hadde premiere i Storbritannia den 13. mars 2010. Filmen ble vist som en del av det 64. Edinburgh International Film Festival 18. juni 2010, og under Los Angeles Film Festival i juni 2010. Filmen ble utgitt i Nord-Amerika den 29. oktober 2010. Produksjonen av en oppfølger, Monsters: Dark Continent, begynte i mars 2013.

 Sammendrag 
Filmen begynner med at en gruppe amerikanske soldater i en humvee som blir utsatt for et bakholdsangrep. Neste scene viser en romsonde fra NASA som krasjlander i det nordlige Mexico, og utenomjordiske livsformer blir spredt langs hele grensen mellom USA og Mexico. Dette fører til at hele den nordlige delen av Mexico blir satt i karantene.

Amerikanske og meksikanske soldater samarbeider for å få de utenomjordiske skapningene under kontroll, og de lager en beskyttende sone langs hele grensen, noe som tilsynelatende holder den amerikanske siden av grensen trygg. Den amerikanske journalisten Andrew Kaulder (Scoot McNairy) får et oppdrag fra sin arbeidsgiver, som ber Andrew om å finne arbeidsgiverens datter, Samantha Wynden (Whitney Able), og eskortere henne tilbake til USA.

Andrew finner Samantha ved ett meksikansk sykehus. De planlegger å ta toget tilbake til USA, bare for å oppdage at toglinjene er ødelagt. Andrew kjøper dyre ferje-billetter til dem, og en ferge går tidlig neste morgen. Etter å ha opplevd det lokale nattelivet, har Andrew sex med en lokal jente som stjeler pass og identifikasjonspapirer fra dem. Uten papirer kommer de seg ikke om bord på fergen, og Samantha blir tvunget til å bytte forlovelsesringen sin mot å komme seg gjennom karantene-sonen. De reiser med elvebåt før de blir overført til en væpnede eskorte som skal lede dem over land til grensen mellom USA og Mexico. Konvoien blir angrepet av utenomjordiske skapninger. Andrew og Samantha stikker av, men ingen av vaktene deres overlever. De går til fots, og får etter hvert øye på likene til flere døde reisende.

Når de kommer til grensen, har skapningene allerede brutt gjennom. Andrew og Samantha reiser gjennom en forlatt spøkelsesby i det sørlige Texas. De finner en forlatt bensinstasjon, hvor de kontakter den amerikanske hæren for å få hjelp. Mens de venter på at hjelpen skal komme, bruker de telefonen til å kontakte sine respektive familier. En enslig utenomjordisk skapning nærmer seg bensinstasjonen. De gjemmer seg, og Samantha ser flere tentakler som utforsker innsiden av bensinstasjonen. Vesenet virker veldig interessert i fjernsynet, men den mister raskt interessen når Samantha drar ut ledningen. En annen skapning ankommer bensinstasjonen, men begge to forlater området i det militæret ankommer. Samantha og Andrew utveksler et hastig kyss, før de blir sendt inn i to forskjellige militære kjøretøy. Den samme scenen som ble vist i begynnelsen av filmen, blir vist en gang til når de amerikanske soldatene blir angrepet av en utenomjordisk skapning.

 Skuespillere 
 Scoot McNairy som Andrew Kaulder
 Whitney Able som Sam Wynden
 Mario Zuniga Benavides som billett-selger
 Annalee Jefferies som en hjemløs kvinne
 Justin Hall som Marine
 Victor Vejan som gerilja-medlem
 Cristopher Chararria som gerilja-medlem
 Roman Bustamante som gerilja-medlem
 Solamon Albarran som gerilja-medlem
 Alejandro Sotero som gerilja-medlem
 Victorino Angulo som gerilja-medlem
 David Alba Garcia som gerilja-medlem

Eksterne lenker



Kategori:Filmer fra 2010
Kategori:Britiske science fiction-filmer
Kategori:Engelskspråklige filmer
Kategori:Science fiction grøssere
Kategori:Britiske skrekkfilmer